Diari Oficial de la Generalitat Valenciana


Sumari del DOGV 9188, del 05-10-2021 (2021/10695)

RESOLUCIÓ d'1 d'octubre de 2021, de la direcció de l'Agència Valenciana de Seguretat i Resposta a les Emergències, per la qual s'amplia la Base de dades de professorat col·laborador, expert en àrees i matèries relatives a la seguretat pública, en l'Institut Valencià de Seguretat Pública i Emergències (IVASPE).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9188

Data del DOGV
:   05-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10228


Data del document
:   01-10-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ d'1 d'octubre de 2021, de la direcció de l'Agència Valenciana de Seguretat i Resposta a les Emergències, per la qual s'amplia la Base de dades de professorat col·laborador, expert en àrees i matèries relatives a la seguretat pública, en l'Institut Valencià de Seguretat Pública i Emergències (IVASPE). [2021/10254]  
Les resolucions de la Direcció General d'Interior, de 27 de desembre de 1993 (DOGV 2195, 28.01.1994), i de la Direcció General d'Interior i del Servei d'Emergències, de 19 de febrer de 1996 (DOGV 2727, 12.04.1996), van crear i van ampliar, respectivament, les Bases de dades del professorat col·laborador de l'IVASPE, expert en àrees i matèries relatives a la Seguretat Pública.  
El permanent avanç en aquestes matèries i la incorporació a les tasques d'investigació i docència en la pràctica totalitat dels sectors relacionats amb la seguretat pública obliga, igualment, a una constant actualització de la base de dades existent, com a mitjà idoni per a la millor concertació de serveis del personal més adequat, quan les necessitats formatives ho requerisquen, respectant en tot cas els principis d'igualtat, mèrit i capacitat, així com publicitat.  
Per això, segons el que es disposa en els articles 7 i 13 bis del Decret 122/20269, de 15 de setembre, del Consell, pel qual aprova el Reglament orgànic i funcional de l'Agència Valenciana de Seguretat i Resposta a les Emergències, resolc:  
  
Primer. Convocatòria a la borsa de professorat  
Publicar la convocatòria d'accés a la borsa de professorat especialista en àrees i matèries de coneixement de seguretat pública, en els termes establits en l'annex I d'aquesta resolució.  
  
Segon. Procediment per a realitzar les sol·licituds  
Les sol·licituds d'inscripció en la Base de dades de professorat col·laborador de l'IVASPE es realitzarà per mitjà del formulari que figura com a annex II d'aquesta resolució, en el termini d'un mes des de la publicació de la present resolució.  
Les persones sol·licitants són responsables de la veracitat de les dades que facen constar en la sol·licitud, sense perjudici de les comprovacions que la comissió de valoració puga realitzar.  
Les sol·licituds es presentaran, dirigides al director de l'AVSRE, en el Registre General de la Conselleria de Justícia, Interior i Administració Pública, o en Registre Electrònic de la mateixa conselleria.  
  
Tercer. Creació de la borsa de professorat  
Es crearà una borsa per província amb el professorat seleccionat que s'ordenarà en funció de la puntuació obtinguda per a cadascuna de les especialitats, d'acord amb el barem de mèrits que s'inclou com a annex II (sol·licitud d'inscripció en la borsa),  
Quedaran exempts de sol·licitar la seua inclusió en la Base de dades del professorat col·laborador de l'IVASPE aquells que, durant els dos anys anteriors, hagen participat en qualsevol de les activitats docents organitzades per l'IVASPE, i hi seran incorporats d'ofici, excepte manifestació expressa en contra.  
Les persones incloses en la Base de dades del professorat col·laborador de l'IVASPE que no hi hagen exercit docència en els dos anys anteriors, hauran de sol·licitar la renovació de la seua inclusió en l'expressada base de dades.  
  
Quart. Protecció de dades de caràcter personal  
D'acord amb Llei orgànica 3/2018, de 5 de desembre, de protecció de dades personals i garantia dels drets digitals, les dades facilitades per les persones participants en aquest procés s'incorporaran a un fitxer de l'IVASPE, amb l'exclusiu objecte de servir als fins d'aquesta resolució. Es podran exercir els drets establits en els articles 12 a 18 d'aquesta llei dirigint-se a l'IVASPE, carretera València-Xest, s/n, 46533 Cheste (València).  
  
Contra aquesta resolució podrà interposar-se recurs potestatiu de reposició, en el termini d'un mes, davant d'aquest òrgan, en el registre general de la Conselleria de Justícia, Interior i Administració Pública, o si fa el cas, directament recurs contenciós administratiu davant del jutjat contenciós administratiu, conforme al que s'estableix en la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos, comptats en tots dos casos, a partir del primer dia hàbil següent a la publicació d'aquesta resolució.  
Tot això, sense perjudici d'utilitzar qualsevol altra via que es considere oportuna.  
  
  
ANNEX I  
Convocatòria  
  
1. Objecte de la convocatòria  
L'objecte de la convocatòria és crear una borsa de professorat especialista en seguretat en cadascuna de les especialitats assenyalades en l'apartat 4, i que tindrà caràcter autonòmic i provincial. L'elecció provincial es farà efectiva en el moment en el qual quede implementada la descentralització de l'IVASPE.  
  
2. Funcions a desenvolupar pel professorat de l'IVASPE  
El personal que exercisca les labors de docència en l'IVASPE per a aquest curs desenvoluparà les funcions següents:  
a) Programació i planificació de la docència de l'especialitat.  
b) Desenvolupament i impartició directa dels continguts de l'especialitat.  
c) Tutorització i seguiment personal de l'alumnat durant el desenvolupament del curs.  
d) Avaluació de l'alumnat.  
  
3. Mèrits per a la baremació  
Per a la baremació en aquest procés, es tindran en compte únicament els mèrits especificats a continuació:  
a) Titulació acadèmica (màxim 10 punts):  
  
Doctorat directament relacionat amb l'especialitat a la qual s'opta 10 punts  
Postgrau oficial (màster) directament relacionat amb l'especialitat a la qual s'opta 8 punts  
Llicenciatura o grau universitari directament relacionat amb l'especialitat a la qual s'opta 6 punts  
  
  
  
b) Qualificació professional docent (màxim 4 punts):  
  
Grau en Pedagogia, Psicopedagogia, Magisteri, certificació CAP o similars 4 punts  
Certificació formador de formadors en l'especialitat a la qual s'opta o similars 3 punts  
Certificació formador de formadors o similars 2 punts  
  
  
  
c) Vinculació als cossos de la policia local en llocs de caràcter tècnic (màxim 2 punts):  
  
Pertànyer o haver pertangut als cossos de la policia local durant un mínim de 2 anys 2 punts  
  
  
  
d) Nivell de coneixements de valencià, Junta Qualificadora Coneixements de Valencià, o equivalents, regulats per la Conselleria d'Educació, Cultura i Esport (màxim 4 punts):  
  
Certificat de nivell C2 4 punts  
Certificat de nivell C1 3 punts  
Certificat de nivell B2 2 punts  
Certificat de nivell B1 1 punt  
  
  
e) Experiència professional o pràctica acreditada en alguna administració pública en l'especialitat a la qual s'opta (màxim 10 punts):  
  
Tindre experiència o pràctica en l'especialitat acreditada en una administració pública 0,1 punt /mes  
  
  
  
f) Formació rebuda en l'especialitat a la qual es presenta (màxim 4 punts):  
  
Cursos de l'IVASPE o homologats per aquest (exclosos els cursos de formació obligatòria)  
Fins a un màxim de 2 punts 0,02 punts / hora  
Cursos impartits per centres oficials de formació o homologats per aquests  
Fins a un màxim de 2 punts 0,02 punts / hora  
  
  
  
g) Experiència docent en l'especialitat a la qual es presenta en l'IVASPE o en cursos homologats per aquest, així com en altres centres oficials de formació (màxim 16 punts):  
  
Experiència docent en l'IVASPE o cursos homologats per aquest en l'especialitat a la qual es presenta  
Fins a un màxim de 10 punts 0,10 punts / hora  
Experiència docent en altres centres oficials de formació en l'especialitat a la qual es presenta  
Fins a un màxim de 6 punts 0,05 punts / hora  
  
  
Per als apartats f i g:  
  
  
Es consideren centres oficials de Formació, els dependents de les administracions públiques, IVAP, INAP, EVES, universitats, escoles i instituts estatals i de comunitats autònomes.  
Els sol·licitants hauran d'acreditar documentalment la duració, en hores, dels cursos al·legats perquè es computen.  
Per a la formació impartida en cursos organitzats per l'IVASPE o homologats per aquest no es requereix aportar la documentació.  
  
4. Especialitats  
Els sol·licitants hauran de presentar la documentació per a la baremació en aquella/es especialitat/s en les quals vulguen adscriure's d'entre les següents, indicant així mateix les províncies on poden exercir la labor docent.  
1. Àrea jurídica  
Especialitats:  
1.1. Dret Administratiu.  
1.2. Dret Penal.  
1.3. Dret Constitucional.  
1.4. Dret Processal Penal.  
1.5. Dret Administratiu autonòmic i Estatut de la Comunitat Valenciana.  
2. Policia judicial  
Especialitats:  
2.1. Actuacions policials documentades.  
2.2. Intervenció policial en estrangeria.  
2.3. Intervenció policial amb menors.  
2.4. Intervenció policial en la venda al detall de drogues.  
2.5. Seguretat privada.  
2.6. Intervenció policial en els delictes de violència de gènere.  
2.7. Intervenció policial en els delictes d'odi.  
3. Trànsit i policia administrativa  
Especialitats:  
3.1. Investigació d'accidents.  
3.2. Atestats de trànsit.  
3.3. Establiments públics.  
3.4. Medi ambient.  
3.5. Policia administrativa.  
3.6. Seguretat viària i circulació.  
3.7. Transports.  
3.8. Trànsit urbà.  
4. Medicina legal i policia científica  
Especialitats:  
4.1. Criminalística.  
4.2. Documentoscòpia.  
5. Tàctica policial  
5.1. Activitat física i salut.  
5.2. Instrucció policial.  
5.3. Defensa personal policial.  
5.4. Intervenció policial en serveis de paisà.  
5.5. Tàctica policial.  
5.6. Tir policial.  
6. Psicologia i comunicació social  
Especialitats:  
6.1. Deontologia i ètica policial.  
6.2. Mediació policial.  
6.3. Pràctiques interdisciplinàries.  
6.4. Psicologia.  
6.5. Tècniques de negociació en l'àmbit policial.  
6.6. Habilitats psicosocials.  
6.7. Psicologia del comandament.  
7. Emergències.  
Especialitats:  
7.1. Intervenció en emergències.  
7.2. Primers auxilis.  
7.3. Prevenció i extinció d'incendis.  
7.4 112 i plans d'emergència.  
8. Informàtica i ciberseguretat  
9. Instrucció policial  
Tindran la consideració de professors col·laboradors els instructors policials encarregats de l'observació directa i avaluació de l'alumnat, amb un seguiment de les actituds i conductes dels aspirants durant la seua estada en l'IVASPE, amb especial atenció a les variables següents: bon comportament en el centre, tant a l'aula com en la resta d'instal·lacions; respecte cap als docents, instructors, companys i personal de l'institut; ús correcte de les instal·lacions; tracte educat i disciplinat sobre la base dels deures que ha de complir tot aspirant; compliment de les normes establides i comunicades a l'inici del curs; actitud durant les activitats complementàries.  
  
5. Comissió de valoració  
La comissió de valoració s'encarregarà de realitzar la baremació dels mèrits de les persones sol·licitants per a la constitució de les borses provincials per especialitats.  
- President/a: la persona titular de la Subdirecció General de Formació en Seguretat Pública i Emergències o, en cas de vacant o absència, una persona titular d'una Subdirecció General de l'organigrama de l'AVSRE.  
- Vocals: tres vocals designats pel director de l'AVSRE, dos d'ells d'entre funcionaris del grup A1/A2 de l'AVSRE, un vocal pertanyent a un cos de la policia local d'un municipi de la Comunitat Valenciana.  
  
No obstant això, la comissió podrà sol·licitar, en qualsevol moment, l'assessorament d'experts en alguna de les especialitats indicades en l'apartat. Així mateix, decidirà quins membres conformaran els tribunals per a les entrevistes.  
El procediment d'actuació de la comissió es regirà pel que s'estableix per als òrgans col·legiats en la Llei de règim jurídic del sector públic.  
De tots els membres de la comissió qualificadora, se'n nomenaran suplents.  
  
6. Procés de baremació  
El procés de baremació constarà de dues fases: la valoració dels mèrits al·legats per les persones aspirants (autobaremació) i la realització d'una entrevista.  
La comissió de valoració es reunirà dins dels quinze dies següents a la finalització del termini de presentació de sol·licituds a fi de valorar els mèrits d'acord amb la informació de l'autobaremació que s'obtindrà en emplenar la sol·licitud.  
Per a això, la comissió de valoració analitzarà les sol·licituds amb els mèrits indicats a continuació. Aquesta valoració s'efectuarà segons els criteris indicats en el punt 3 (fins a un màxim de 50 punts):  
a) Titulació acadèmica (màxim 10 punts).  
b) Qualificació professional docent (màxim 4 punts).  
c) Vinculació als cossos de la policia local en llocs de caràcter tècnic (màxim 2 punts).  
d) Nivell de coneixements del valencià de la JQCV (màxim 4 punts).  
e) Experiència professional o pràctica acreditada en alguna administració pública en l'especialitat a la qual es presenta (màxim 10 punts).  
  
f) Formació rebuda en l'especialitat a la qual es presenta (màxim 4 punts).  
g) Experiència docent en l'IVASPE i en altres centres oficials de formació en l'especialitat a la qual es presenta (màxim 16 punts).  
Posteriorment, la comissió de valoració, o algun dels membres d'aquesta, realitzarà una entrevista en què es valorarà la motivació i les expectatives i les capacitats de treball en equip, flexibilitat, d'adaptació al canvi i de tolerància a la pressió, amb un màxim de 5 punts. El resultat se sumarà a la puntuació obtinguda per cada aspirant en els apartats anteriors d'aquest barem, a fi d'obtindre, com a resultat, la puntuació final del procés.  
Per a superar l'entrevista personal serà necessari obtindre, com a mínim, dos punts i serà la comissió de valoració la que establisca els criteris de ponderació per a determinar l'atorgament de la puntuació de l'entrevista corresponent a cada aspirant.  
Aquells sol·licitants que no superen l'entrevista quedaran exclosos de la borsa.  
La puntuació final obtinguda en la baremació tindrà un màxim de 55 punts i servirà per a ordenar els sol·licitants en la borsa. En cas d'empat, prevaldrà la pertinença als cossos de la policia local i l'antiguitat en aquests.  
La puntuació obtinguda es publicarà en llistes independents per a cada especialitat i província.  
En el termini de 10 dies des d'aquesta publicació, els interessats podran sol·licitar de forma argumentada a la Comissió que revise la seua baremació.  
Després de les revisions sol·licitades es publicaran les llistes definitives.  
  
7. Durada, extinció i renovació de la pertinença a la borsa  
La durada de la borsa estarà supeditada a les necessitats formatives de l'IVASPE en futures edicions de qualsevol curs. En tot cas l'IVASPE es reserva el dret de convocar una nova borsa.  
L'extinció de la condició de professor/a col·laborador/a es pot produir per renúncia de l'interessat/da o per revocació de l'IVASPE, per motius degudament justificats, vinculats amb les funcions o competències com a professor/a col·laborador/a.  
  
8. Condicions administratives i econòmiques  
L'IVASPE sol·licitarà la participació del professorat en les edicions del curs, mitjançant contacte telefònic i/ o correu electrònic, havent de rebre's contestació en el termini de 48 hores.  
Per a determinades especialitats de contingut eminentment pràctic, la comissió de valoració podrà seleccionar equips de professorat sobre la base de la seua experiència formativa conjunta, sempre que es tracte de personal inclòs en la borsa.  
Les activitats formatives d'aquest professorat es retribueixen d'acord amb la mena de curs i la categoria de l'alumnat al qual es dirigeix, sent aprovades les retribucions per la Direcció de l'Agència de Seguretat i Resposta a les Emergències.  
El professorat que tinga la condició d'empleat públic està subjecte al límit d'impartició de 75 hores docents a l'any, d'acord amb el que estableix la normativa d'incompatibilitats de l'Estat.  
El personal al servei de l'Administració local està subjecte al que estableix l'article 33 del Reial decret 462/2002, de 24 de maig, sobre indemnitzacions per raó del servei. Si se superen aquests límits, haurà de sol·licitar la compatibilitat amb l'activitat habitual.  
  
València, 1 d'octubre de 2021.- El director de l'Agència Valenciana de Seguretat i Resposta a les Emergències: José María Ángel Batalla.